ปาร์ตี้...ที่ไม่ใช่ของเรา 
 
ฉาก ๑ บริษัท, ห้องเซิร์ฟเวอร์ 
ตัวละคร นัตตี้ กุ้งหวาน ดาด้า บอส
ในฉากมีถังสองใบวางอยู่ทาง LC แทนเก้าอี้ทำงานของพี่กุ้งหวานและพี่ดาด้าในห้องเซิร์ฟเวอร์

นัตตี้	(พากุ้งหวานกับดาด้าเข้ามาจาก stage right) พี่กุ้งหวาน พี่ดาด้าครับ ผมนัตนะครับ เดี๋ยวจะพาไปหาบอสนะครับ
(บอสเดินเข้ามาจาก stage left, นัตตี้เห็น)
นัตตี้	บอสมาพอดีเลยครับ (พากุ้งหวานกับดาด้าไปสวัสดีบอส) บอสครับ นี่พี่กุ้งหวานกับพี่ดาด้าครับ
บอส	ออ พนักงานใหม่ใช่มั้ย เดี๋ยวผมจะพาไปดูห้องทำงานของพวกคุณ มานี่ มา (บอสเอื้อมมือไปจูงข้อมือของพี่กุ้งหวานและลากไปอย่างรวดเร็ว)
กุ้งหวาน	(ตกใจ) อุ้ย ขอโทษนะคะ ขอควงแขนแทนได้มั้ยคะ
นัตตี้	(นึกขึ้นได้, ก้าวมาข้างหน้าหนึ่งก้าว, พูดจาเหมือนในสารคดีวิทยาศาสตร์) ใช่ครับบอส ผมทราบมาว่าวิธีการจูงคนตาบอดเนี่ย เราต้องให้เขาควงแขนเราครับ ไม่เช่นนั้น เขาจะรู้สึก (บอสตาเขียวใส่นัตตี้) ไม่ปลอดภั..ย..ย (นัตตี้หยุดพูด, เสียงอ่อน)
บอส	(เสียงเข้ม, หงุดหงิด) ในเมื่อคุณรู้ดีนัก แล้วทำไมคุณไม่พาเขาไปเองเลยหละ
นัตตี้		เออะ ได้ครับบอส (หันไปให้พี่กุ้งหวานและดาด้าควงแขน)
(บอสเดินนำหน้าไปห้องเซิร์ฟเวอร์, นัตตี้จูงพี่กุ้งหวานและดาด้าเดินตามเข้าไป, พี่กุ้งหวานกับดาด้า)
บอส 		นี่คือห้องทำงานของคุณ และนี่ก็โต๊ะทำงานของคุณ
กุ้งหวาน		ไหนละคะ ขอโทษนะคะ ดิฉันมองไม่เห็นค่ะ
บอส 		ก็นี่ไงครับ (ทำเสียงเคาะเก้าอี้)
นัตตี้		ผมว่าบอสพาเขาไปนั่งดีกว่านะครับ
บอส		แล้วรออะไรหละ คุณก็พาเขาไปนั่งสิ 
(กุ้งหวานกับดาด้านั่งประจำที่)
บอส	งานก็ไม่มีอะไรมากหรอกนะ คุณก็แค่ทำตามที่ได้อบรมมาก็แค่นั้นแหละ ถ้ามีปัญหาอะไรก็เรียกหานัตตี้